Cyprus Securities and Exchange Commission

Cyprus Securities and Exchange Commission, akronym CySEC (; v preklade Cyperská komisia pre reguláciu predaja cenných papierov) je finančný regulačný úrad Cyperskej republiky.

História 
Organizácia bola založená na základe Zákona o zriadení a úlohách Komisie pre reguláciu predaja cenných papierov z roku 2001. Od roku 2004, kedy Cyprus vstúpil do Európskej únie, sa komisia stala súčasťou právneho rámca Smernice o trhoch s finančnými nástrojmi (MiFID).

Úlohy a kompetencie 
Medzi hlavné úlohy a kompetencie komisie patrí:
 udeľovanie prevádzkových licencií spoločnostiam poskytujúcim investičné služby a obchodníkom s cennými papiermi, príp. pozastavenie a zrušenie platnosti týchto licencií,
 dohľad nad operáciami a transakciami vykonávanými na Cyperskej burze cenných papierov (príp. inými burzami cenných papierov na Cypre), na burze kótovanými spoločnosťami, správcovskými spoločnosťami podielových fondov, licencovanými spoločnosťami poskytujúcimi investičné služby a licencovanými obchodníkmi s cennými papiermi,
 inšpekcia subjektov uvedených v predchádzajúcom bode,
 vydávanie smerníc a uznesení týkajúcich sa regulácie trhu s cennými papiermi,
 uvaľovanie správnych a disciplinárnych sankcií stanovených zákonom,
 zastavenie činnosti, ktorá je v rozpore so zákonmi o obchodovaní cenných papierov a podanie žiadosti na príslušný súd vo veci vydania príkazu na zabavenie, zmrazenie alebo zaistenie aktív zainteresovaných v takejto činnosti.

Organizačná štruktúra 
Komisiu tvorí osem oddelení (právne oddelenie, administratívno-personálne oddelenie atď.) a samostatné oddelenie vnútorného auditu. Riadiacim orgánom je päťčlennou rada pozostávajúca z predsedu, podpredsedu (obaja trvalý pracovný pomer) a troch členov. Zasadania sa tiež účastní zástupca guvernéra Centrálnej banky Cypru, avšak neoplýva hlasovacím právom. Členov rady menujú ministri, na návrh ministra financií, na päťročné funkčné obdobie s možnosťou jednej opätovnej kandidatúry. Od 15. septembra 2011 je predsedníčkou rady Demetra Kalogerou a podpredsedom Andreas Andreou (od 28. septembra 2011). Od roku 2011 sú členmi rady Evripides Polykarpou, Christos Vakis, Andreas Christodoulou a zástupkyňou guvernéra centrálnej banky Elena Gregoriadou.

Referencie

Literatúra

Externé odkazy 
 Oficiálne stránky 
 Oficiálne stránky  

Ekonomika na Cypre